Cameron obre la porta a un referèndum sobre la pertinença del Regne Unit a la Unió Europea\nEl primer ministre britànic vol fer la consulta més endavant, només quan el Regne Unit sàpiga exactament què li interessa i què no de la UE\nEFE Londres Actualitzada el 01/07/2012 12:52\nEl primer ministre britànic , David Cameron , ha obert aquest diumenge la porta a celebrar en un futur un referèndum sobre la pertinença del Regne Unit a la Unió Europea ( UE ) , en un article que publica el diari conservador ' The Sunday Telegraph '.\nEn el text , Cameron es mostra partidari de celebrar una consulta sobre aquest polèmic assumpte , que divideix els " tories " , quan el Regne Unit sàpiga exactament què li interessa i què no de la UE .\nAixí , el cap del Govern insta a tenir una "paciència tàctica i estratègica" , ja que la Unió Europea travessa profunds canvis i aquest país ha d'assegurar- defensar els seus interessos , especialment l'accés al mercat únic .\n" Com a nació comercial , el Regne Unit necessita accés directe als mercats europeus i influir alhora d'escriure l es regles d'aquests mercats " , assenyala el líder conservador , per a qui el principal interès britànic a Europa és el potencial comercial .\nCameron assegura que no està d'acord amb els qui –especialment dins del Partit Conservador – volen sortir immediatament de la UE i per això reclamen un referèndum immediat sobre la pertinença , ja que això " no va en l'interès del país " .\nD'altra banda – avisa – , un resultat a favor de quedar-se a la UE també tancaria la porta a llarg termini als partidaris de rescindir els vincles amb Europa .\nEl líder " tory " està sota pressió de l'ala més dretana i euroescèptica del seu partit , un centenar de els diputats li va escriure una carta fa uns dies per demanar-li que convoqués un eventual referèndum sobre la UE .


Església de Santa Maria la Major - Turisme\nprades esglesia patrimoni\nL'Església de Santa Maria la Major pertany a l'època de transició de transició del romànic -al qual pertany la porta lateral- al gòtic amb una sola nau i també compta amb elements renaixentistes, com la façana principal; l'absis és sisavat i té els angles reforçats per contraforts. Al davant d'una de les portes laterals que s'obre vora el portal de la muralla hi ha una creu de terme, del segle XIII. Els murs de pedra vermella tanquen un interior bellament distribuït.\nL’Església de Santa Maria la Major pertany a l'època de transició de transició del romànic -al qual pertany la porta lateral- al gòtic amb una sola nau i també compta amb elements renaixentistes, com la façana principal; l'absis és sisavat i té els angles reforçats per contraforts. Al davant d’una de les portes laterals que s'obre vora el portal de la muralla hi ha una creu de terme, del segle XIII. Els murs de pedra vermella tanquen un interior bellament distribuït.\n22. Església de Santa Maria la Major


28/12/14. El Jutjat de Figueres sí que admet les autoinculpacions. - Gironès per la independència\n28/12/14. El Jutjat de Figueres sí que admet les autoinculpacions.\nEl jutjat de Figueres sí que admet les autoinculpacions\nAccepta els escrits d'una vuitantena de persones que s'han autoinculpat pel procés participatiu del 9-N i es desmarca així del de Girona, que dimecres en va rebutjar cent seixanta\n28/12/14 02:00\t- FIGUERES - REDACCIÓ\nLa cua que es va formar ahir, entre deu i dotze del matí, per entrar al jutjat de guàrdia de Figueres. Foto: ACN.\nEl jutjat de guàrdia de Figueres es va desmarcar ahir del de Girona i va admetre unes vuitanta autoinculpacions pel procés participatiu del 9-N. L'Assemblea Nacional Catalana (ANC) de l'Alt Empordà havia fet una crida a autoinculpar-se, tot i que temien que el gest fos en va. “Hi havíem de ser, ens l'admetessin o no”, va explicar Conxita Tubert, després de registrar la seva autoinculpació al jutjat de guàrdia de Figueres. El representant comarcal al secretariat nacional de l'ANC, Sebastià Pèlach, va lamentar que algun jutge no permeti fer un exercici de solidaritat i de rebuig al procés judicial obert contra el president Artur Mas, la vicepresidenta Joana Ortega i la consellera Irene Rigau. Dimecres, el jutjat d'instrucció número 3 de Girona, que és el que estava de guàrdia, va rebutjar 160 autoinculpacions al·legant que dels escrits “no es desprèn ni una autoinculpació, ni una confessió, ni una participació en fets objecte d'investigació en cap dels jutjats d'aquest partit judicial”, segons publica ACN.\nÉs per això que les persones que es van presentar al jutjat es pensaven que tornarien a casa sense haver-ho aconseguit. “Volíem tornar a testimoniar, una vegada més, i en van infinites, quin és el nostre capteniment i que no sortirem d'aquí”, va afirmar. Pèlachs va assegurar també que “es tracta d'un exercici simbòlic i que vol demostrar que bona part de la societat catalana té responsabilitat compartida amb el president, la vicepresidenta i la consellera d'Ensenyament a l'hora d'organitzar el procés participatiu del 9-N”. “Només són dirigents que van fer el que els demanàvem, fins i tot una mica menys del que hauríem volgut; si hi ha alguna responsable, som nosaltres”, va dir.\nUna de les persones que ahir va decidir autoinculpar-se, Xavier Capelleda, va comentar que ni tan sols admetre el registre del document “va contra la ciutadania” i va animar els gironins que no van poder entrar el formulari a buscar alternatives. També Pèlach va animar els ciutadans a qui fins ara han rebutjat autoinculpar-se a apropar-se fins a Figueres perquè “almenys ara sabem segur que aquí ho accepten”. El representant comarcal del secretariat nacional de l'ANC pensa que el degoteig d'autoinculpacions durant els propers dies serà continu.


L’Osasuna atropella el Nàstic i avança cap a Primera | Esports | EL PAÍS Catalunya\nL’Osasuna atropella el Nàstic i avança cap a Primera\nEls navarresos guanyen a Tarragona (2-3) i s’enfrontaran al vencedor del Girona-Còrdova\nTarragona 11 JUN 2016 - 21:26\tCEST\nEmaná disputa la pilota a David García. Jaume Sellart EFE\nNomés en podia quedar un i tant el Nàstic com l’Osasuna han lluitat per no caure del tren que viatja cap a Primera. Els dos equips han fet mèrits per guanyar-se un lloc en l’última eliminatòria del play-off maratonià d’ascens, però serà l’Osasuna qui lluiti contra el vencedor del Girona-Còrdova.\nNàstic: Reina, Gerard, Suzuki, Xavi Molina, Mossa, Tejera, Madinda (Muñiz), Lobato (52’ Jean Luc), Emaná, Naranjo, Alex (74’ De la Espada)\nOsasuna: Nauzet, Oier (Unai), Tano, M. Flaño, David Garcia, J. Flaño, Manuel, Torres, Merino, De les Cuevas (63’ Maikel), Kodro (71’).\nEl partit ha començat carregat d’intensitat al Nou Estadi de Tarragona. Vicente Moreno ha modificat el seu onze titular i ha abarrotat l’atac amb l’espigolat Álex per tractar de retallar l’avantatge amb què han anat al duel els navarresos (3-1 a l’anada). No obstant això, la primera ocasió ha estat per a l’Osasuna que, per mediació de Kodro ha forçat la intervenció del porter Reina. Al minut 7, les coses s’han posat de cara pels de Tarragona. Després d’una jugada fabulosa de Gerard per la banda dreta, el pitxitxi Naranjo ha rematat de cap al fons de la xarxa. 1-0 i molts minuts per creure-hi. Però l’Osasuna no és un equip que s’acoquini . Quique Martín ha confiat en el mateix onze titular que havia disposat dimecres a Pamplona i els seus jugadors han complert la missió al peu de la lletra. Impermeables al darrere i desplegar-se com a bales a la mínima que sentissin olor de sang. El pla ha agafat passada la mitja hora. Una falta penjada des de l’esquerra l’ha rematat David Garcia a gol.\nL’empat ha obligat el Nàstic a tornar a començar. A la tornada del descans els grana han començat mossegant i han tingut una ocasió clara per ficar-se a l’eliminatòria després de driblar Emaná dins de l’àrea. Però el gol ha caigut poc després del bàndol navarrès. Javi Flaño ha disparat amb potència a l’escaire esquerre de Reina. Gol, partit i eliminatòria per a l’Osasuna. El gol de Merino ha estat un acarnissament massa dolorós per a un Nàstic que ja havia abaixat els braços i que no els ha aixecat ni per aclamar el gol inútil de Muñiz (minut 78).\nL’Osasuna no ha festejat sol el seu assoliment. Entre els 12.900 espectadors que hi havia al Nou Estadi, uns quants centenars eren visitants. I han rugit la seva victòria amb ganes.


La web de l'Ajuntament de Tarragona incorpora un nou portal, el de govern obert — Ajuntament de Tarragona\nEsteu aquí: Inici › Govern Obert › Transparència › Notícies › La web de l'Ajuntament de Tarragona incorpora un nou portal, el de govern obert\nLa web de l'Ajuntament de Tarragona incorpora un nou portal, el de govern obert\nLa web de l’Ajuntament de Tarragona incorpora des d’avui un nou portal, el de govern obert. A través d’aquest portal s’obté informació del Portal de Transparència, que des d’avui també té un nou format d’acord amb el que estableix el Consorci d’Administració Oberta de Catalunya (AOC). Aquest nou accés informatiu permet l’entrada al Portal de Participació, Dades Obertes, Catàleg de serveis, les instàncies al dret d’accés i els indicadors de transparència. Així mateix, també s’estrena des d’avui un apartat de notícies relacionades amb transparència i govern obert.\nEl conseller de Transparència i Govern Obert, José Luis Martín, afirma que “és la manera de fer més senzilla que la ciutadania tingui accés a una informació que fins ara no estava al seu abast, i això ho demostra la quantitat d’informació que està disponible en dades obertes i que s’ofereix per ser utilitzada. En definitiva, el que estrenem avui és un pas més dels molts que estem fent en transparència a l’Ajuntament de Tarragona”.\nUn 82,69 % d’acompliment en el Mapa Infoparticipa de transparència i qualitat\nRecordem que fa escassos dies l’Ajuntament de Tarragona va aconseguir, tot i l’enduriment dels criteris d’avaluació, un 82,69 % d'acompliment en el Mapa Infoparticipa de transparència i qualitat de la comunicació pública local 2019 de la Universitat Autònoma de Barcelona, millorant en més de 15 punts el resultat del 2018 (67,31 %). Aquesta millora és el resultat de l’esforç realitzat des de la Conselleria de Transparència i Bon Govern durant el darrer any i de la dotació de personal tècnic especialitzat. D’aquesta manera, s’han acomplert 43 dels 52 indicadors de l’estudi, quan el 2018 es va arribar als 35.\nEntre els canvis introduïts durant l’últim any, s’hi inclou la publicació de les següents dades:\nAgenda de tots els membres de la corporació, així com els regals, invitacions i viatges, tot i que aquests no es valoren en l’enquesta.\nDades de contacte dels membres de l’oposició.\nInformació sobre l’execució trimestral del pressupost de l’any en curs.\nRelació de llocs de treball i retribucions del personal laboral i funcionari.\nTots els contractes formalitzats, majors i menors.\nActes de les meses de contractació.\nRetribucions dels càrrecs electes.


Durant els 10 dies s'oferirà un programa creatiu, dinàmic, plural, modern, fresc i exigent\nper Albert Oliva 11/11/2021 10:00h\nLes Festes Decennals de la Mare de Déu de la Candela de Valls 2021 + 1 han presentat la programació artística. Tindrà lloc entre divendres 28 de gener i diumenge 6 de febrer en cinc escenaris diferents.\nPer una banda, la Vela Principal, portada des de Roma i instal·lada a l’esplanada del Fornàs, acollirà els concerts de gran format per a audiències àmplies. Hi actuaran artistes i bandes tan destacades com Rosario, Rozalén, Beret, Don Patricio, La Oreja de Van Gogh, La Pegatina, Macaco, Oques Grasses, Manel, Zoo, Buhos, Suu, Els Amics de les Arts, Joan Dausà, Itaca Band, Els Pets o Miquel del Roig.\nDeu d’aquestes formacions catalanes integren el concert 10 de les Decennals mentre que la internacional Glenn Miller Orchestra junt amb l’Orquestra Maravella protagonitzen el clàssic ball de gala.\nEl Centre Cultural serà l’espai dedicat als musicals, la lírica i els espectacles internacionals amb la soprano navarresa María Bayo, la dansa energètica de Los Vivancos i les vibracions trepidants de Mayumana, fusionades amb una explosió de màppings i creativitats lumíniques.\nTambé acollirà la gira dels 50 anys de “Quejío”, la coproducció “La Flauta Màgica” codirigida per Roger Padullés i Xavier Pastrana, així com els tres musicals “La filla del mar” del Grec de Barcelona i Focus, “El Petit Príncep” i el familiar “Bye Bye Monstre” de Dagoll Dagom amb cançons de Dàmari Gelabert.\nEl Teatre Principal serà l’escenari KM 0 vallenc amb les actuacions de la pallassa de projecció internacional Pepa Plana, les actrius Mar Ulldemolins i Cristina Murillo, l’actor Ricard Farré, la cantant Mariona Escoda, els músics Medir Bonachí i Francesc Sans –aquest acompanyant el cantautor Roger Mas.També tindrà lloc l’estrena de la creació de dansa “La boda”, dirigida per Mònica Cervantes amb vallenques i vallencs que han sortit de l’Escola Adagi.\nL’escenari de la Cooperativa Agrícola s’incorpora al programa amb una proposta de narració i peces de petit format protagonitzada per vuit espectacles amb el lema “7 Candeles i una llibertatària”, set dones protagonistes i una creació amb accent LGTBIQ+ dedicada a “Ocaña, reina de las Ramblas”.\nDivendres 28 de gener obrirà les nits Don Patricio, un dels artistes estatals més sol·licitats del moment. Rosario agafarà el relleu dissabte 29 amb un nou disc. Diumenge 30 serà el torn d’Oques Grasses, convertint Valls en una de les 10 ciutats seleccionades per a la seva gira 2022 que precisament s’iniciarà a les Decennals.\nDimarts 1 de febrer el veterà Ray McVay, convidat per Glenn Miller Productions de Nova York, liderarà l’orquestra de la qual el gran mestre del swing n’estaria orgullós. Compartiran escenari amb la catalana Orquestra Maravella, amb 70 anys de trajectòria acabats de complir.\nDimecres 2 Rozalén i La Oreja de Van Gogh integren el mateix cartell per primer cop. Un altre doblet ben diferent serà el protagonitzat pel mestissatge compromès de Macaco i la festa continua de la banda de Montcada i Reixac La Pegatina, que pujaran a l’escenari dijous 3. El concert més pop serà el de Beret divendres 4. Mentre que el dissabte 5 serà pel macroconcert de 'Els 10 de les Decennals'.\nLa cloenda de la Vela Principal serà el concert 10 de les Decennals, una síntesi de l’escena musical en català del moment amb deu artistes que difícilment es veuen junts en un únic espai.\nPer ordre purament alfabètic són els festius Buhos, el pop ballable i juganer d’Els Amics de les Arts, els incombustibles Els Pets en les seves quartes Decennals, la frescor d’Itaca Band amb la participació del bateria vallenc Jordi Busquets, el nou disc i gira de Joan Dausà, el risc i la contemporaneïtat de Manel, el veterà tot terreny Miquel del Roig, la vallenca Maria Jacobs en un format clarament elèctric, la veu creixent de Suu i els explosius valencians Zoo.\nEl Centre Cultural presenta una programació marcada pels musicals, per la lírica i per les obres de festival. El teló del Centre Cultural, espai que s’ha renovat tècnicament els darrers mesos per estar a punt per a l’esdeveniment, divendres 28 de gener l’aixecarà, amb protagonisme femení, la soprano navarresa María Bayo, amb més de 30 anys d’èxits internacionals, amb l’espectacle “Divina Cleopatra”.\nEl caire internacional vindrà de la mà de dues companyies espectaculars i enèrgiques: Los Vivancos i Mayumana. Per la seva banda, els també internacionals Mayumana han creat el vibrant espectacle “Currents” per al Festival de la Llum de Jerusalem que ara desembarca a les festes de la llum de Valls. També de festival és la reposició de “Quejío”, un espectacle estrenat ara fa 50 anys desafiant la dictadura en una gira que aleshores ja passà per Valls.\nEls musicals vindran de la mà de la producció del Festival Grec de Barcelona i Focus amb “La filla del mar”; la de La Perla 29 “El Petit Príncep”, i la de la companyia Dagoll Dagom “Bye Bye Monstre”. La producció pròpia de “La Flauta màgica” de Mozart s’estrena en el mateix Centre Cultural.\nL’històric escenari de la Cooperativa Agrícola acollirà espectacles de narració oral i petit format amb el lema “7 Candeles i una llibertatària”, amb set muntatges protagonitzats per actrius i un vuitè amb el segell LGTBIQ+ a càrrec de Joan Vázquez en “Ocaña, reina de las ramblas”. Aquesta programació està associada al Festival En Veu Alta que cada any se celebra a diferents municipis del Penedès i a la porta del Priorat, Pradell de la Teixeta.\nJordina Biosca amb “Màquines sexuals”, Sandra Rossi amb “Los jardines de Dionisio” centrats en el món del vi, Sherezade Bardají amb els contes eròtics de “Nua”, el “Cabaret Pagès” d’Esperanceta de casa Gassia amb el segell del Pallars Sobirà, la brevetat feta espectacle amb Assumpta Mercader i Maria Carretero en “Curts crus”, els boleros en format de contes musicals de Mònica Torra, i una producció pròpia sobre els elements patrimonials del fet casteller i el seguici cerimonial de Valls, integren aquest escenari.\nPel que fa al Teatre Principal, la pallassa Pepa Plana presenta el nou espectacle “Si tu te’n vas”, amb ella com a augusta, Noël Olivé com a pallassa blanca i Lola González com a pallassa contra augusta. També hi seran l’actriu Mar Ulldemolins qui porta la producció “Començar”, interpretada junt amb David Verdaguer; la també actriu de musicals Cristina Murillo forma part de l’elenc del musical familiar “El Gran Llibre Màgic”.\nL'actor Ricard Farré coprotagonitza una altra de les coproduccions de la Fundació de les Decennals, en aquest cas amb el Teatre Maldà de Barcelona, recentment nominada per als Premis Butaca: “El bon policia” de Santiago Rusiñol.\nCompleten el cartell del Teatre Principal la música encisadora i versàtil de la vallenca Mariona Escoda; l’experimentació del també vallenc Medir Bonachí junt a Gerard Marsal en la formació NuN i el concert “Homaro”, el concert del solsoní Roger Mas que arriba a les Decennals en el seu 25è any de trajectòria, junt amb la Cobla Sant Jordi de Barcelona i amb la col·laboració especial del cornamusaire vallenc Francesc Sans, per interpretar un repertori que incorpora peces directament relacionades amb la ciutat de Valls.\nLes Violines seran les caps de cartell de la programació de músiques d’arrel a la Vela de la plaça de l’Oli. A l’Oli també hi seran el vallencs Fenya Rai presentant el seu nou disc, o el duet Folk a Mitges, entre d’altres formacions. El pavelló Xavi Tondo del Fornàs, que estrena Pla d’autoprotecció, acollirà les orquestres de ball La Principal de la Bisbal, Metropol, Montgrins i Selvatana, i una revetlla jove.\nÚltima hora Última hora Alt Camp Última hora Decennals 2021 Última hora música Última hora Valls Última hora agenda


Agressions contra els professionals de la salut: és possible una altra resposta? - UABDivulga Barcelona Recerca i Innovació\nCom pot ser que el metge, abans tan respectat, sigui objecte de desconfiança, inclús d’agressions? Com haurien de reaccionar els professionals de salut davant d’aquestes agressions? En la Tesi d’Araceli Teixidó s’hi plantegen aquestes preguntes i reflexiona sobre conceptes com autonomia, cos i paternalisme, tot presentant una crítica del principi d’autonomia des de la perspectiva de la psicoanàlisis a partir del problema de la violència contra els professionals sanitaris.\nLa violència no és un fenomen que es redueixi a la consulta mèdica sinó que es manifesta en tot àmbit humà i, actualment, amb puixança. La resposta del metge ha de ser la mateixa que la que donen la resta d’agents socials? Si s’agredeix a aquell a qui es consulta pel malestar del cos, potser cal considerar que alguna cosa de les que s’ha jugat en l’agressió podria ser essencial a la seva relació.\nFins ara, les recerques en aquest àmbit es redueixen a la comptabilització dels casos i la seva descripció fenomenològica. Sota aquesta manera de fer, hi ha la idea que s’actua d’una manera objectiva, prescindint de la filosofia. Res és més fals: com deia Foucault, el pensament mèdic està «compromès en l’estatut filosòfic de l’home». És a dir, no hi ha pràctica mèdica sense una filosofia en la seva base.\nActualment les agressions es tracten com una anomalia, la Tesi sosté que se’ls ha de donar la categoria d’esdeveniment. Només així se’n podran desprendre les preguntes que orientaran les solucions: com pot ser que el metge, abans tan respectat, avui sigui objecte de menyspreu i agressions?\nEls metges sempre han tingut molt de poder sobre els pacients: des de l’antic sacerdot que - pel misteri - podia imposar un mode de vida, fins al metge científic que - pel coneixement - ha comès atrocitats com les recerques de la medicina nazi. L’autoritat que dóna el poder sobre el cos pot virar a l’abús amb facilitat.\nAl poder del metge se l’ha tractat sota la categoria del paternalisme. És així que la medicina es planteja el problema moral de no influir en els subjectes que atén. La resposta ha estat l’autonomisme com a filosofia que exigeix dels professionals transferir el poder de decisió al pacient. Però un cop se li atorga el poder al pacient es fa palès que els pacients tampoc no s’espavilen massa millor que els professionals. El premi Nobel de medicina Rolf Zinkernagel va afirmar que «el major problema sanitari és l’estupidesa humana» referint-se als pacients que no compleixen els tractaments i tots aquells humans que atempten contra la pròpia salut.\nVeiem doncs que si el metge podia abusar, el pacient pot actuar estúpidament. La psicoanàlisi té un nom per a totes dues posicions personals – abús i estupidesa –: Freud en digué «pulsió de mort» i Lacan, «gaudi». Amb aquests termes localitzem millor la dificultat humana de governar-se per la raó quan hi intervenen els afectes més íntims que ofusquen tot pensament - per exemple la vulnerabilitat en què la malaltia situa l’humà -. També permeten manegar-ho millor ja que admeten un marge de misteri en el tractament del cos humà que no redueixen a quelcom purament científic. El gaudi permet concebre que l’autonomia completa no es possible per al humà, que pateix i per això és vulnerable i dependent de l’Altre.\nLa manera suposada científica de fer implica que allò humà es pot estudiar acollint-se a lleis que l’expliquen de manera universal. Aleshores, tot allò patològic o anormal es refereix al que s’allunya de la línia mitja, n’és una excepció. Però quan comencem a estudiar a qualsevol humà concret, sempre esdevé una excepció. Ningú no pot acollir-se del tot al ideal normal. Per a tots és obligada la desviació.\nDe fet, ser humà sempre és una excepció. L’anàlisi dels casos aportats mostra com el rebuig d’aquesta excepcionalitat retorna en la pràctica quotidiana com a agressió contra el professional.\nTesi doctoral. Una Crítica al principi d'autonomia des de la perspectiva de la psiconàlisi : el cas de la violència contra els professionals sanitaris. Araceli Teixidó Prevosti. Defensada al programa de doctorat en Filosofia i Lletres. Dirigida pels Drs. Àngel Puyol González i Antoni Vicens Lorente.


por HONG, Jess\nM’encanta aquest llibre perquè mostra una gran diversitat de cossos de tots el colors, formes i dimensions. Persones com les que ens trobem als carrers, com tu i com jo. Divertides, adorables, enginyoses, excèntriques i ...\nLA TALIA I LA TIETA MARIA VENCEN L'ASSETJAMENT A L'ESCOLA\nUn núvol negre persegueix la Talia. La nena està molt trista i no vol anar a l’escola, però la visita de la tieta Maria l’ajudarà a entendre el que passa i a deslliurar-se de l’assetjament ...\npor PAVÓN, Mar & GARCÍA, Virginia\nLa Petita Intolerància és un ésser diminut però molt, molt poderós. Es cola a les nostres cases i, si no estem atents, crea a un ésser encara més poderós: l’Odi. Per culpa seva rebutgem qui ...\npor DEMARCO, Magela & BIANCO, Andrea\nSabeu què? A casa, en lloc d’una senyora que ens ajuda a fer les feines, tenim un home que es posa davantal. Es diu Salvador, el va contractar la mama i ho sap fer tot. ...\npor BUNDO, Marlon, TWISS, Jill & KELLER, Eg\nMarlon Bundo també és conegut com el Conill dels Estats Units perquè és el conill del Vicepresident d'aquest país. No cal dir que viu en una casa imponent, però se sent sol. En ...\npor QUIN LENG\nLa protagonista d'aquesta història és molt petita. A casa, tots són molt més alts que ella i a l'escola també. No arriba als taulells de les botigues. Vaja, que té molts problemes per aquest motiu. ...\nEl pare de l’Alexandra no l’escolta quan ella li diu que li agraden els bitxos, el gos Ninja i tota mena de llibres. El pare de l’Alexandra es pensa que ella és un nen. ...\nEl petit elefant blanc estava trist perquè pensava que no tenia res d’especial i volia ser com els altres animals fantàstics que havia vist. Aquest conte ens ensenya amb tendresa i humor que no hem ...\nLa princesa Nin és bombera i la princesa Zoe, astronauta; la princesa Cristina du un pegat a l'ull però és la millor jugant a futbol; la princesa Manuela està jubilada; i la princesa Liang va ...\nGina té 14 anys, ganes de fer amistats a l’institut nou i dos mares amb les que parla de tot. Però darrere del recent canvi de població s’amaguen uns quants secrets. I en l’aula de ...\nLa Daniela somia ser pirata del Caiman Negre, però sembla que aquests pirates són una mica masclistes. El capità Orellatallada posarà unes proves molt difícils a la Daniela. Aconseguirà ser pirata del Caiman Negre? ...\npor FERNÁNDEZ MÉNDEZ, Fátima & CANALES GARCÍA, Ismael\nSer feliz, así como tener miedo, compartir, divertirse, etc., requiere de un aprendizaje. A través de diferentes actividades y de la relación con los demás, las niñas y los niños aprenderán a comunicarse, a ...\npor LUENGO, Ana & DÍAZ, Marisol\n¿Qué es el autismo? ¿Por qué es tan difícil definir el autismo? ¿Qué tienen en común las personas con autismo? Los adultos no saben muy bien cómo responder a estas preguntas, pero ...\npor BARBA, Joaquina & DEVESA, Pere\nEdicions del Bullent 2018\nA Elsa li agrada jugar amb les xics de la classe més que amb les xiques. La col·lecció Llegim amb Quina consta de 18 llibres de lectura i 18 quaderns de treball per projectes ...


El 45% de les empreses catalanes incrementarà la facturació gràcies a la innovació. ACCIÓ - Agència per la Competitivitat de l'Empresa\nEl 45% de les empreses ...\nÉs una de les principals conclusions del Baròmetre de la Innovació elaborat per ACCIÓ, que també apunta que un 21,5% de les empreses catalanes crearà nous llocs de treball com a conseqüència d’innovar.\nL’estudi, presentat aquest dimecres, detecta que aquest 2017 el 55,3% de les empreses catalanes ha innovat i que el 25,7% ha fet R+D, percentatges superiors als del 2016.\nEn el camp de la indústria 4.0, el Baròmetre de la Innovació revela que les empreses que incorporen tecnologies per la transformació digital preveuen millors resultats.\nTambé destaca que el 4,5% de les empreses catalanes ha incorporat tecnologia d’impressió 3D l’any 2017, més del doble que l’any anterior.\nL’estudi conclou que les noves empreses són les que concentren una major activitat innovadora.\nEl 45% de les empreses catalanes incrementarà la facturació gràcies a la innovació [522,2 kB ]


About: Josep Clarà i Ayats\nJosep Clarà i Ayats (Olot, 1878 – Barcelona, 1958) fou un escultor català. Format a les escoles de Belles Arts d'Olot, de Tolosa de Llenguadoc i de París, s'establí a aquesta darrera ciutat. Influït en la seva primera etapa per Rodin, va evolucionar vers la nova orientació donada per Maillol a l'escultura. Els viatges que va fer l'any 1906 a Londres i a Itàlia, i també les idees estètiques del seu amic Eugeni d'Ors, van contribuir decisivament a encaminar el seu art cap a la raó, l'harmonia i la proporció pròpies de l'escultura clàssica. A partir del 1910 – 1911 fou considerat un dels capdavanters del noucentisme i establí el seu propi model clàssic, depurat i auster del qual La deessa n'és segurament l'exemple més significatiu. Al seu retorn a Catalunya l'any 1932 va continuar ocupant un\nGras Valero, Irene; Puigdollers, Bernat\nBarcelona Editorial MNAC\nBarcelona Galerías Layetanas\nFundació Les Arts i Els Artistes\nAutoretrat dedicat al seu mestre Josep Berga\nLa deessa a la plaça de Catalunya de Barcelona\nAl taller de Josep Clarà. Els guixos d'un escultor irrepetible\nJosep Clarà i Ayats (Olot, 1878 – Barcelona, 1958) fou un escultor català. Format a les escoles de Belles Arts d'Olot, de Tolosa de Llenguadoc i de París, s'establí a aquesta darrera ciutat. Influït en la seva primera etapa per Rodin, va evolucionar vers la nova orientació donada per Maillol a l'escultura. Els viatges que va fer l'any 1906 a Londres i a Itàlia, i també les idees estètiques del seu amic Eugeni d'Ors, van contribuir decisivament a encaminar el seu art cap a la raó, l'harmonia i la proporció pròpies de l'escultura clàssica. A partir del 1910 – 1911 fou considerat un dels capdavanters del noucentisme i establí el seu propi model clàssic, depurat i auster del qual La deessa n'és segurament l'exemple més significatiu. Al seu retorn a Catalunya l'any 1932 va continuar ocupant un dels llocs més destacats de l'escultura catalana. (ca)\nJosep Clarà i Ayats (Olot, 1878 – Barcelona, 1958) fou un escultor català. Format a les escoles de Belles Arts d'Olot, de Tolosa de Llenguadoc i de París, s'establí a aquesta darrera ciutat. Influït en la seva primera etapa per Rodin, va evolucionar vers la nova orientació donada per Maillol a l'escultura. Els viatges que va fer l'any 1906 a Londres i a Itàlia, i també les idees estètiques del seu amic Eugeni d'Ors, van contribuir decisivament a encaminar el seu art cap a la raó, l'harmonia i la proporció pròpies de l'escultura clàssica. A partir del 1910 – 1911 fou considerat un dels capdavanters del noucentisme i establí el seu propi model clàssic, depurat i auster del qual La deessa n'és segurament l'exemple més significatiu. Al seu retorn a Catalunya l'any 1932 va continuar ocupant un (ca)\nJosep Clarà i Ayats (ca)\nfreebase:Josep Clarà i Ayats\nis prop-ca:escultor of


⇪ Manteniment d'ascensors a La Llacuna - Sigma Ascensors ✅\nManteniment d'ascensors a La Llacuna\nA Ascensors Sigma som especialistes en tot tipus de manteniment i instal·lació d'ascensors que li ofereix els millors serveis en Manteniment d'ascensors a La Llacuna. Atents a les necessitats dels nostres clients, en els últims anys ens enfoquem principalment al manteniment i a oferir un servei de qualitat, seriós i econòmic. No oblidem tampoc la part d'instal·lació.\nDisposem d'una gran varietat d'ascensors en el nostre catàleg amb tot tipus d'acabats perqué la seva instal·lació s'adapti a l'estètica del conjunt. Amb les nostres solucions aprofitarà al màxim les possibilitats que presenta el seu projecte garantint el millor servei en Manteniment d'ascensors a La Llacuna.\nAscensors Sigma a més d'oferir-li Manteniment d'ascensors a La Llacuna també li podem instal·lar tot tipus d'elevadors per a persones amb minusvalies o persones amb mobilitat reduïda. Els nostres elevadors poden personalitzar-se a les exigències de cada usuari. Els nostres elevadors disposen de suficient espai interior per transportar a una persona en cadira de rodes i el seu acompanyant. És la solució ideal per a zones on no és possible la instal·lació d'un ascensor.\nRealitzem serveis de manteniment d’ascensors de manera regular a les poblaciones de: Sant Feliu de Llobregat, Hospitalet de Llobregat, La Palma de Cervelló, Cervelló, Castelldefels, Vallirana, Castellbisbal, Ripollet, Sant Quirze del Vallès, Garraf entre d’altres properes a Sant Joan Despí.\n© Copyright 2022 Ascensors Sigma: Todos los derechos Reservados. Los contenidos del sitio web (URL), tanto textos, como imágenes, diseño gráfico, código fuente, logos, marcas, etc., son de titularidad y propiedad exclusiva de Ascensors Sigma o en su defecto a sus legítimos propietarios y están amparados por la normativa reguladora de la Propiedad Intelectual e Industrial, quedando, por lo tanto, prohibida su reproducción, modificación, distribución o manipulación sin la autorización correspondiente de Ascensors Sigma. Ascensors Sigma es una empresa especializada en: Manteniment d'ascensors a La Llacuna\nEntre alguns dels serveis que Sigma ofereix hi trobem Ascensors Baix Llobregat , Ascensors Sant Joan Despí , Manteniment d'ascensors a Sitges , Ascensors sense Sala de Màquines, manteniments d'ascensors d'ús públic , manteniments d'ascensors d'ús públic , manteniments d'ascensors d'ús públic , Manteniment d'ascensors a Gavà i Manteniment d'ascensors a La Llacuna. Si desitja en conèixer més sobre alguns d'aquests servies o d'altres relacionats el convidem a que contacti amb nosaltres perquè puguem ajudar-lo i atendre'l de manera personalitzada.\nAscensors Sigma desitja que la navegació a través del seu web sigui agradable i l'anima a que continuï navegant per ell per conèixer més sobre Manteniment d'ascensors a La Llacuna.


L'ONU demana que s'alleugi el deute de més països per la pandèmia\nGuterres alerta que el covid-19 pot generar una onada de crisis i no només entre els estats pobres\n2 min. Barcelona 28/05/2020 22:20\n651x366 António Guterres, aquest dijous / REUTERS António Guterres, aquest dijous / REUTERS\nEl secretari general de l'Organització de les Nacions Unides (ONU), António Guterres, ha fet una crida aquest dijous perquè s'alleugi el deute dels països en desenvolupament i també d'aquells estats de renda mitjana que ho necessitin a causa de la pandèmia de covid-19.\nEn l'obertura de la cimera virtual que tindrà lloc els pròxims dies per debatre sobre la qüestió, Guterres també ha demanat l'impuls d'un pla de recuperació de la crisi coordinat a escala mundial. Desenes de dirigents governamentals han participat en l'acte, en què el diplomàtic portuguès ha advertit que la pandèmia podria causar una onada de crisis de deute.\nEl G-20 ja va decidir a mitjans d'abril suspendre el deute als països més pobres. Per a Guterres, la mesura s'hauria d'estendre a qualsevol estat en desenvolupament o amb ingressos mitjans que ho demani. A més, ha defensat que es busquin "formes creatives i incentius" perquè els creditors privats, que disposen d'una gran part del deute sobirà dels països en desenvolupament, també participin en programes per alleujar la situació dels estats.\nEn la mateixa línia, Guterres creu que calen mesures per millorar la liquiditat de les economies emergents arran de la fugida de capitals que s'ha desencadenat amb la pandèmia, i també per recuperar les inversions en l'àmbit del desenvolupament sostenible que, ha informat, s'han desplomat.\nEls líders mundials que han participat en l'acte han defensat la unitat i la solidaritat. "És el moment d'actuar i s'ha de fer ara", ha dit la cancellera alemanya Angela Merkel. La solidaritat, ha afirmat, "és el mandat en aquestes hores". "Mai hem necessitat tant l'acció col·lectiva i la cooperació", ha afegit el president francès, Emmanuel Macron.


Ordenen retirar l'estelada de Sant Cugat a petició de Societat Civil Catalana\nSocietat Civil Catalana comunica que per l’auto del Jutjat del Contenciós-Administratiu número 2 de Barcelona del 14 de novembre de 2016 s'ha acordat l'execució provisional de la sentència del 22 de juliol de 2015, per la qual es va estimar íntegrament el recurs interposat per l'entitat en relació a la retirada de la bandera estelada de la plaça Lluís Millet del municipi de Sant Cugat del Vallès, que havia estat col·locada per ordre de l'alcaldessa del municipi.\nMariano Gomà: "Volem treballar per construir Espanya i no per destruir Catalunya"\nEl president de Societat Civil Catalana, Mariano Gomà, i el vicepresident de l'entitat, Àlex Ramos, s'han reunit aquest matí amb el primer secretari del Partit Socialista de Catalunya (PSC), Miquel Iceta, amb la intenció de reclamar a la formació que arribi a un acord amb altres partits per fer front al full de ruta independentista.\nMariano Gomà: "Els catalans hem de treballar per millorar Espanya i no per destruir Catalunya"\nEl president de Societat Civil Catalana, Mariano Gomà, i la vocal de la Junta Directiva de l'entitat, Montserrat Baras, s'han reunit aquest divendres amb el president de Ciutadans, Albert Rivera, i la líder de la formació a Catalunya, Inés Arrimadas, amb la intenció de demanar-los que arribin a un acord amb altres partits per fer front al secessionisme.\nGomà ha valorat de forma positiva la trobada i ha explicat que en tot moment s'ha parlat de "sumar" i no de "dividir" i "restar". El president de l'associació ha deixat clar que "els catalans hem de treballar per millorar Espanya i no per destruir Catalunya", i ha assegurat que Societat Civil Catalana continuarà treballant per "aconseguir aquest objectiu" mitjançant reunions d'aquesta mena.\nRelleu al capdavant de Societat Civil Catalana\nÚltima hora: Reunida aquesta tarda la Junta Directiva de SCC ha acordat a petició del president Rafael Arenas i del vicepresident Joaquim Coll remodelar els càrrecs de l'entitat de la forma següent:\n1. Mariano Gomà, president\n2. Alex Ramos, vicepresident\n3. José Domingo, vicepresident\n4. Miriam Tey, vicepresidenta\n5. Manuel Miró, secretari\n6. Ferran Brunet, tresorer\n7. Rafael Arenas, vocal\n8. Montserrat Baras, vocal\n9. Sixto Cadenas, vocal\n10. Joaquim Coll, vocal\n11. Isabel Fernández, vocal\n12. Juan Mellen, vocal\n13. Francesc Moreno, vocal\n14. Nuria Plaza, vocal\nSocietat Civil Catalana reclama que el dia de la Hispanitat es converteixi en una festa popular a Catalunya\nSocietat Civil Catalana ha celebrat aquest diumenge l'acte Espanya sona bé, al Parc Can Dragó a Nou Barris, Barcelona. La festa organitzada per l'entitat ha transcorregut sense incidents i els assistents han pogut gaudir de la música en directe i han escoltat les intervencions que han realitzat els representants de l'associació.\nEl president de l'entitat, Rafael Arenas; i el vicepresident, Joaquim Coll; han realitzat una valoració sobre la situació política actual que es viu a Catalunya, incloent algunes referències històriques rellevants. Arenas ha deixat clar que "Catalunya és Espanya" i que "ser català és una magnífica manera de ser espanyol", i per aquest motiu "vam participar i participarem plenament en el projecte comú espanyol".\nEl Mundo "Societat Civil Catalana reivindica les virtuts d'Espanya en una campanya"\nSocietat Civil Catalana (SCC) llançarà amb motiu del 12 d'octubre una campanya que reivindica les virtuts que fan d'Espanya un país atractiu. L'associació que defensa la unitat de l'Estat aglutinarà sota el lema Espanya sona bé un seguit de vídeos en què protagonistes procedents de diferents rams destaquen els trets més positius i distintius del nostre país i argumenten com el procés independentista els debilita.\nLlegeix l'article: http://www.elmundo.es/cataluna/2016/10/10/57fbcd3546163f83488b45d9.html\nIMPORTANT! CANVI DE DIA. Societat Civil Catalana trasllada l'acte 'Espanya sona bé' al diumenge a causa de la previsió de pluja\nSocietat Civil Catalana canvia el dia de l'acte Espanya sona bé. L'entitat ho celebrarà diumenge que ve, dia 16 d'octubre, i no ho farà demà, dia 12 d'octubre, tal com estava previst, a causa de la previsió de pluja.\nL'acte es realitzarà al Parc Can Dragó de Nou Barris, Barcelona, a les 17: 00h.\nEntre les 18:00h i les 18:30h, l'entitat habilitarà una zona perquè els partits polítics que ho considerin oportú atenguin als mitjans de comunicació.\nA partir de les 18:30h, es realitzaran els parlaments de l'acte, on intervindrà el president de l'associació, Rafael Arenas, entre d'altres.\nRafael Arenas: "Volem celebrar amb normalitat la festa de tots els espanyols"\nEl president de Societat Civil Catalana, Rafael Arenas; la vicepresidenta, Miriam Tey; i la vocal Montserrat Baras; s'han reunit aquesta tarda amb el líder del Partit Popular de Catalunya, Xavier Garcia Albiol; i el portaveu adjunt de la formació al Parlament de Catalunya, Enric Millo; per convidar al partit a l'acte 'Espanya sona bé' que l'associació celebrarà el proper 12 d'octubre al Parc Can Dragó de Barcelona.\nA la roda de premsa posterior a la trobada, Arenas ha assegurat que la reunió ha estat "molt fructífera", i ha celebrat que el Partit Popular se sumi a l'acte del dia 12, en què hi haurà "música en directe i un piromusical" i on "pretenem celebrar amb normalitat la festa de tots els espanyols".\nRafael Arenas: "Els partits democràtics s’han d'unir perquè la llei es compleixi a Catalunya"\nSocietat Civil Catalana s'ha reunit aquest divendres amb el portaveu de Ciutadans al Congrés dels Diputats, Joan Carles Girauta, amb la intenció que els partits democràtics signin un pacte per donar resposta al procés independentista a Catalunya.\nPer part de l'entitat, han acudit a la trobada les vocals, Isabel Fernández Alonso i Montserrat Baras; el vicepresident, Joaquim Coll; i el president, Rafael Arenas; que ha assegurat que ha estat una trobada "fructífera" i que l'objectiu és "seguir treballant" per arribar a un acord que, "perquè sigui efectiu, ha de ser ampli".\nSocietat Civil Catalana presenta el llibre de la professora que va plantar cara al 9N\nSocietat Civil Catalana ha presentat el llibre ¡SOS! Secuestrados por el nacionalismo, una obra redactada per Dolors Asenjo, una professora catalana que durant la celebració de la consulta del 9N es va negar a cedir les claus de l'Institut Pedraforca (Hospitalet) sense una ordre escrita.\nL'acte s'ha celebrat a la seu de l'entitat i ha comptat amb les intervencions de l'escriptora, el Catedràtic d'ESO i Batxillerat, Fernando del Castillo; i el vicepresident de l'entitat, José Domingo.


El Consistori llagostenc estima en 106.430 euros els danys de la tempesta Glòria | www.08centvint.cat\nEl Consistori llagostenc estima en 106.430 euros els danys de la tempesta Glòria\nJuanjo Cintas 05 Febrer, 2020\nTambé ha desaparegut l’escullera estructural de protecció de la passera del riu Besòs i el material dels marges. El riu s’ha desplaçat, amb uns danys de 40.000 euros. L’estructura de la passera no ha resultat danyada.\nD’altra banda, el cost total per la retirada i la reposició de l’arbrat caigut al nostre municipi (plaça d’Antoni Baqué, plaça d’Anne Frank, carrer de Víctor Català i passeig del Pintor Sert) pels efectes de la tempesta va ser d’uns 3.660 euros.\nEls danys ocorreguts a les instal·lacions d’enllumenat, xarxa municipal de subministrament d’aigua potable i les afectacions al servei de neteja i recollida d’escombraries al municipi de la Llagosta van suposar una despesa de 17.770 euros.\nL’Ajuntament ha enviat els corresponents informes amb els danys a diverses administracions supramunicipals, que faran la valoració conjunta dels desperfectes que va provocar la tempesta Glòria a Catalunya de cara a possibles ajuts als municipis.


SOM DE PÍCNIC: Zona de pícnic Font de l'Estany, Guissona, Segarra\nPublicat per Marta Dachs a 12:33\nCinto Soler 27 de desembre de 2015 a les 14:51\nHolaaa Marta me alegra molt veuret fa poc pensava amb tu no veia cap activitat teva de feia dies espero tot vagi be el reportage com sempre fantastic i molt informatiu una abraçada !!\nMarta Dachs 27 de desembre de 2015 a les 18:14\nGràcies! Si, he estat molt desapareguda perquè em van operar (res greu) i vaig trigar 10 dies a recuperar-me i a més el 24 el meu gat (que ja tenia 19 anys) va morir, així que he estat molt desconectada. Un desembre per oblidar..\nEnric Galiana 27 de desembre de 2015 a les 20:54\nGràcies per tornar :-) Desitjo que tot et vagi millor.\nMarta Dachs 27 de desembre de 2015 a les 22:46\nMoltes gràcies Enric; t'ho agraeixo molt, de veritat.\nJosep Balius Planellas 29 de desembre de 2015 a les 8:02\nHola Marta, molt bon reportatge, espero que estiguis passant unes bones festes. El teu bloc amb va de conya cada vegada mes, cuan planifico alguna sortida sempre miro el teu planell veiam si a prop hi ha algun lloc on fer un mos, i la veritat es que amb va força be, gràcies Marta per la teva bona tasca. Una abraçada i endavant.\nMarta Dachs 29 de desembre de 2015 a les 15:33\nMoltes gràcies, fa il·lusió saber que ho utilitzes. Jo, com li he explicat al Cinto més amunt, he tingut un desembre mogudet, però ara ja amb ànims pel què vingui. Espero que tu també tinguis unes bones festes.\nZona de pícnic Font de l'Estany, Guissona, Segarra...


El derbi per excelència no va tenir guanyador amb dos equips necessitats de punts. Els de Parras eixiren a la gespa convençuts en l'objectiu i el CD Alcoyano no va perdre la cara al partit front un Ontinyent CF que va disposar de més i millors ocasions en un partit on va tenir protagonisme la disputa de l'esfèric al mig del camp.\nEl pitit inicial va fer que l’Ontinyent CF es mostrara llançat a l’atac, decidit cap a l’ofensiva davant un CD Alcoyano que visitava El Clariano tan necessitat com sabedor de l’importància d’aquest partit per la ciutat d’Ontinyent. Als primers segons de partit, Tito va fer la primera arribada amb un centre des de l’esquerra que no va trobar rematador sobre l’àrea que defenia Bañuz. Al quart d’hora de partit va aparèixer la primera ocasió del partit, per part de Torres, amb un xut des d’una posició escorada que va detindre Bañuz amb seguretat. A penes 10 minuts després, era Zarzo qui ficava a proba a Bañuz, amb un potent xut des de la frontal que el porter va desviar a còrner.\nEl joc, clarament disputat al mig del camp, va tenir la primera oportunitat a favor del quadre alcoià al minut 36 amb un xut de De Lerma que va sobrepassar tocant el travesser. Així arribà l’enfilada cap als vestidors, amb una primera meitat amb la disputa de l’esfèric i tot el joc centrat al mig del camp.\nJa a la segona meitat, el CD Alcoyano va començar més fort sobre la gespa amb un Ontinyent CF al que li va costar trobar la cara durant eixos primers minuts. Al 46’ era Zarzo qui apareixia sobre la línia de gol per evitar el tant rival. Poc després, va armar el contraatac amb Nieto i Lino sense fortuna per fora de joc. Els de Vicente Mir tractaven de trobar espais i fer perill per bandes, però el bon possicionament dels jugadors de l’Ontinyent CF es dificultava les intencions. Tot i això, les millors ocasions van ser per als locals.\nPoc després de complir-se l’hora de partit, Bañuz evitaba que Juanan enviara la pilota al fons de la xarxa després de la centrada des de la línia de fons de Soler, apareguent Torres al rebuig en l’àrea petita sense conseguir finalitzar. L’ultim quart d’hora fou d’un intens atac dels de Parras volcats a l’ofensiva, amb Soler, Javi Llor i Torres actius per fer-ho possible. El d’Atzeneta quasi va conseguir colar l’esfèric davant la sorpresa de Bañuz, mentre que el migcampista d’Orihuela va tenir dos ocasions clares de gol amb dos xuts des de la frontal que Bañuz va detindre per evitar el gol.\nLa de Javi Llor, que va ser l’ultima per als locals, va tenir la resposta de Bryan amb un contraatac que va derivar en còrner i final del partit. El punt treballat al derbi es va fraguar en un duel disputat de principi a fí i amb les millors ocasions per als de Parras.\n👕 Ontinyent CF: Craviotto, Soler, Fuster, Enrique, Julen, Felip, Zarzo (Javi Llor, 59’), Juanan, Torres, Machado i Tito (Pablo, 81’)\n👕 CD Alcoyano: Bañuz, Barreda, Hermosa, Primitivo, Franck, Córcoles (Michael, 25’), Nieto (Vicente, 65’), De Lerma, Herlín (Gombo, 74’), Bryan i Pino\n⚖ Àrbitre: Kevin Javier Moreno Muñoz. Ha amonestat els locals Fuster, Machado i Zarzo. Per part del CD Alcoyano, Córcoles, De Lerma, Michael, Pino i Primitivo.


Unitat d’acció entre institucions, patronals i associacions per convertir l’illa en seu de la Regió Europea de la Gastronomia\n5 min. Maó 08/11/2019 22:10\n651x366 Menorca impulsa La gastronomia com A reclam turístic / DAVID ARQUIMBAU Menorca impulsa La gastronomia com A reclam turístic / DAVID ARQUIMBAU\nL’estratègia promocional de Menorca s’ha anat diversificant els darrers anys. El tradicional sol i platja deixà espai per a la naturalesa, especialment després que es declaràs l’illa Reserva de la Biosfera. Però també hi ha hagut etapes per presentar Menorca com una destinació cultural, cinematogràfica, de relaxació i tranquil·litat, i darrerament esportiva. Ara el Consell de Menorca intensifica la promoció amb la gastronomia com a reclam principal. L’evolució de la cuina tradicional, esdeveniments com la Fira Arrels i la Mostra de Cuina Menorquina, a més de la irrupció d’associacions com Fra Roger ajuden a entendre el posicionament dels responsables que contribueixen a potenciar l’àmbit.\nFonts del Consell troben “imprescindible” incloure la gastronomia dins l’estratègia promocional. L’objectiu és ambiciós, fer de Menorca una destinació gastronòmica internacional. Recentment, el govern insular ha defensat a Brussel·les la candidatura de l’illa a Regió Europea de la Gastronomia per al 2022, un reconeixement que es farà públic a finals d’aquest any i que tot apunta que serà per a Menorca. Si es confirma, impulsarà encara més la restauració local. Les darreres setmanes l’illa també ha entrat a formar part de les 100 destinacions turístiques més sostenibles del món, segons la fundació internacional Green Destination. El repte és ser entre les deu millors el 2020.\nEntre les fortaleses de Menorca per esdevenir un referent culinari, destaca que en només 700 quilòmetres quadrats es concentren 300 productors de 20 categories diferents i desenes de productes quilòmetre zero amb marca de garantia com el formatge, el vi, l’oli d’oliva i la mel. També cal remarcar les 17 marques pròpies impulsades des de l’administració els darrers anys, com el segell Reserva de la Biosfera i el projecte Made in Menorca. A més, l’illa impulsa innovadores iniciatives per conèixer els productes des de l’experiència, receptes plenes d’autenticitat mediterrània, un calendari d’esdeveniments dirigit a promocionar el producte i la cuina locals, i una notable representació de cuiners que construeixen la identitat gastronòmica menorquina a partir de la tradició i la innovació. I tot, amb el suport dels 1.800 negocis dedicats a la restauració.\nLa presidenta del Consell de Menorca, Susana Mora, explica que la candidatura de Menorca a Regió Europea de la Gastronomia 2022 “és un projecte col·lectiu que aplega l’administració pública i els agents econòmics i socials. El reconeixement l’atorga l’Institut Internacional de la Gastronomia, les Arts i el Turisme de la Comissió Europea. “Partim amb l’avantatge que ens dona la unitat per assolir un mateix objectiu: fer de la nostra gastronomia un actiu diferencial i únic”, diu. El crític gastronòmic Borja Beneyto, conegut com Matoses, considera la distinció molt rellevant per a l’illa, perquè “ens ajudaria a articular processos interns i a accelerar els que s’estan duent a terme de manera independent. Tenim diversitat, iniciativa, patrimoni històric, una identitat forta i definida, però sobretot naturalesa. La clau és l’entorn”.\nPer la seva banda, el president de l’Associació d’Hostaleria i Restauració de Menorca, José Bosch, reivindica la tasca del sector: “Hem vist com els restaurants de l’illa configuren una oferta d’experiències de nivell elevat. La cuina ha evolucionat, però sempre tenint en compte les característiques del producte local i el receptari tradicional. Aquestes premisses no les podem perdre. Cada vegada tenim més clients que consideren la gastronomia un aspecte fonamental a l’hora d’escollir una destinació turística”.\nL’impulsor de la candidatura és l’exdirector general de Cultura del Govern Jaume Gomila. “Ha estat un procés apassionant”, afirma. “Primer vàrem començar com a Illes Balears, però vàrem veure la dificultat que suposava per la singularitat de cada illa i ens vàrem centrar en Menorca”, afegeix. Explica que el grup promotor són dotze agents d’àmbits diferents, però que s’ampliarà els pròxims mesos. Gomila també destaca que ara hi ha una dotzena de regions a Europa i convertir-se en seu, a banda del títol, “incidirà en el suport al sector primari, el suport al comerç local, la protecció de les abelles i la sobirania alimentària i energètica”.\nLa Declaració de ses Quarterades\nUn total de 21 persones vinculades directament a la gastronomia es varen reunir fa un any a la finca de ses Quarterades d’Alaior a petició de l’associació Fra Roger. Varen redactar un manifest i unes recomanacions que varen enviar al Consell de Menorca, que també tenia representants en l’encontre. El text feia una crida a la participació de Menorca en fires de turisme gastronòmic i en esdeveniments de fora de l’illa. També subratllava la importància de fer accions de promoció a Mallorca, que és un mercat potencial important, per la qual cosa instava les empreses a configurar paquets de turisme experimental que combinassin gastronomia i cultura, desplaçament i allotjament.\nLa declaració de ses Quarterades parla de mantenir i potenciar els esdeveniments gastronòmics a Menorca, perquè suposen una oferta interessant en temporada mitjana, consolidar la Fira Arrels, a més d’organitzar nous esdeveniments que converteixin l’illa en un referent en la salsa maonesa o sobre el coneixement, la formació i la qualificació en servei de sala en restaurants i hotels, per exemple. D’altra banda, el document reclama que els restaurants i hotels incloguin en les seves cartes plats elaborats amb productes locals, afavoreixin els projectes que fomentin el teixit associatiu, potenciïn la presència del recurs turístic culinari a internet i a les xarxes socials, s’obri un Centre de Cultura Gastronòmic a l’illa, i s’avanci cap a la marca Menorca Gastronòmica.\nEl Reial Madrid naufraga contra el Xakhtar (2-0) i pot caure a la fase de grups de la Champions


Els primers a arribar al lloc reviuen escenes dels atemptats de l'11-M - Diari de Girona\nEls primers a arribar al lloc reviuen escenes dels atemptats de l'11-M\nDos minuts després de l'accident ja hi havia veïns intentant rescatar víctimes del sinistre\nsantiago | efe/ddg 26.07.2013 | 00:00\nEls sis policies nacionals que van arribar al lloc del descarrilament del tren Alvia només dos minuts després de l'accident es van trobar amb un vagó fora de les vies i enganxat a les cases, persones estirades a terra en la seva majoria demanant auxili, alguns mutilats i quatre cadàvers. Van ser els primers a arribar al fatídic revolt A Grandeira, on el tren va descarrilar i va provocar la mort d'almenys 80 persones, tot i que quan van arribar ja hi havia ciutadans anònims ajudant les víctimes de l'espectacular accident.\nAixí, dos minuts després del sinistre, quatre vehicles de la Policia Nacional van arribar al lloc dels fets. Els seus ocupants, sis agents del cos, van ser els primers a presenciar la dantesca imatge que a més d'un va recordar escenes dels atemptats de l'11-M a Madrid.\nUn primer vagó era fora de les vies, molt a prop de les cases del barri, i un nombre considerable de persones romanien estirades a terra, moltes de les quals conscients i demanant auxili a crits.\nN'hi havia que havien patit alguna mutilació i eren ateses, tal com van presenciar els agents, per ciutadans anònims veïns del barri i, fins i tot, per viatgers il·lesos que van aconseguir treure, juntament amb els policies, diversos passatgers amb vida d'aquest primer vagó.\nImmediatament, uns cinc minuts després, segons el relat, van arribar els bombers i els agents es van sumar a les tasques d'extinció d'un vagó que cremava i els ocupants del qual cridaven demanant ajuda. Quatre policies municipals, dos de nacionals i tres bombers es van afanyar també per treure sis persones amb vida del vagó contigu al que cremava. Poc després es van incorporar més dotacions policials, Guàrdia Civil i Protecció Civil, que van aconseguir treure amb vida molta gent dels vagons sinistrats.\nUna vegada comprovat que no quedaven més supervivents, els serveis d'emergència van procedir a evacuar als cadàvers, mentre els veïns de la zona van col·laborar en tot moment aportant no només les seves mans, sinó també mantes i aigua. Mentre arribaven més ambulàncies, tres vehicles policials adscrits a la Xunta van traslladar onze ferits als centres sanitaris.\nPer part seva, Martín Rozas no viatjava al tren accidentat, però des del bar que regenta la seva família, situat a uns escassos 50 metres d'on va aterrar el vagó que va volar per damunt del talús, va ajudar tot el que va poder. Van ser els clients i els propietaris d'aquest bar del barri d'Angrois -uns 150 veïns a la zona rural de Santiago-, els primers a arribar per oferir els auxilis al vagó, que havia esclafat la llotja de la fira. Alguns dels veïns i supervivents no van dubtar a esbotzar amb les seves pròpies mans els vidres de les finestres del tren per rescatar les víctimes.\nAlgunes, reconeix Martín, van morir a les seves mans "amb molta pena". "Era quelcom esborronador", va assegurar aquest jove, que en qualsevol altra vigília de les Festes de l'Apòstol hauria tancat el bar cap a les onze de la nit. No obstant això, la de 2013 no l'oblidarà mai, i no només perquè tingués el bar obert fins a la matinada.\nUna altra de les històries d'aquesta tragèdia és la d'Ana Belén Leis, compostel·lana de 37 anys amb dos fills petits, i resident a Villena (Alacant). Viatjava en el primer vagó del tren a Santiago per a la celebració d'una comunió aquest cap de setmana. Va tenir el primer impuls d'anar a casa seva després de l'accident ferroviari sense passar abans per un centre mèdic. El sinistre va ocórrer a uns escassos 400 metres de la casa dels seus avis, on s'havia d'allotjar. Al final, després de ser atesa per la seva tia política, Ana Belén va anar al Policlínic de Santiago, on roman ingressada, amb lesions en un ull, talls per vidres al cap i amb dolor en una cama.\nLa catàstrofe ferroviària ocorreguda havia deixat a l'hora de tancar l'edició 80 morts, mentre que 94 ferits continuaven hospitalitzats, 35 d'ells en estat crític. Del total de víctimes mortals, 73 van perdre la vida al lloc de l'accident i la resta van morir en centres hospitalaris, segons les dades facilitades per la Xunta de Galícia, que va informar que tots els ferits havien estat ja identificats, inclosos quatre nens en estat molt greu. Un ciutadà dels Estats Units va perdre la vida i altres del Regne Unit van resultar ferits.\nDeu grups forenses dividits entre els hospitals Clínic i Provincial de Santiago de Compostel·la van treballar a marxes forçades per completar les autòpsies de les víctimes mortals, però a darrera hora del dia encara en quedaven tretze per identificar. La Policia va demanar mostres d'ADN als familiars de les víctimes.\nEl jutge ordena detenir el maquinista . Espanya Internacional


Mor una noia de 15 anys de Sabadell després de caure per un barranc a Ordesa - CCMA\nMor una noia de 15 anys de Sabadell després de caure per un barranc a Ordesa\nLa menor ha mort aquesta matinada a la muntanya després de fracturar-se els dos fèmurs i patir un xoc traumàtic\nRedacció 19/07/2016 - 10.02 Actualitzat 19/07/2016 - 16.11\nUna noia de quinze anys de Sabadell ha mort aquesta matinada en un accident al Canyó d'Añisclo, a Osca, al Parc d'Ordesa. La noia estava fent una travessa nocturna amb l'esplai quan, cap a les 11 de la nit, ha relliscat i ha caigut per un barranc de 15 metres a la Vall de Vio. La menor, que era membre del grup escolta Xaloc de Sabadell, hauria patit un xoc traumàtic i el trencament dels dos fèmurs.\nNo ha estat fins poc abans de les tres de la matinada quan la monitora del grup ha aconseguit comunicar amb la Guàrdia Civil, ja que fins llavors no tenien cobertura. Els serveis d'emergència no han pogut accedir a la zona i s'ha recomanat a l'accidentada que mengés i descansés una mica.\nUn helicòpter s'ha enlairat a tres quarts de set del mati des de Benasc en direcció al lloc de l'accident. Quan ha arribat, els serveis de rescat han confirmat que la noia ja estava morta, segons ha informat el govern de l'Aragó, que ha assenyalat que la vintena de nois del grup i els tres monitors han estat evacuats en helicòpter al pavelló municipal d'Aïnsa. Tots ells estan rebent assistència psicològica arran de l'impacte emocional per la mort de la jove.\nMor una noia de Sabadell en un accident al Pirineu Aragonès\nUna noia de quinze anys mor quan feia una travessa nocturna al Pirineu aragonès


Fotografies de l'acció a korneya - Indymedia Barcelona\nFotografies de l'acció a korneya\nper Pep\t 10 nov 2005\nAvui 10 de Novembre, s'han encadenat dos joves a l'ajuntament de Korneya, demanant l'absolució dels joves encausats del 4 d'octubre, i denunciant les tortures que es realitzan a comissaria. S'ha informat mitjançant octavetes i la pancarta de la concentració de la manifestació de dissabte 12.\nEL DISSABTE 12 TOTES A UNIVERSITAT A LES 17 hores. PER DENUNCIAR ELS ABUSOS POLICIALS!\nPER L'ABSOLUCIÓ DELS ENCAUSATS DEL 4 D'OCTUBRE!\nRe: Fotografies de l'acció a korneya\nper queburros\t 10 nov 2005\nKorneya?? Colla d'analfabets voleu escriure be el nom de la meva ciutat colla de garrulos!!\nper jajaja\t 10 nov 2005\nS'ha infomrat a quí? A l'urbano que és 'únic que hi havia per allí? A veure quans sou a la concentració aquesta, 15, 20?\nper KNY\t 10 nov 2005\nGarrulo ho seràs tu malparit!! Que mes donarà com estigui escrit KORNEYÀ, lo important es que els joves encausats no entrin a la presó. Hi ha gent que lluita al carrer contra les injusticies no com tu que l'unic que fas es passar-te el dia davant l'ordinador a veure que pots criticar. ABSOLUCIÓ IMMEDIATA DELS ENCAUSATS DEL 4 D'OCT 04. "Garrulo" KorNeYà és una ciutat alegre solidària i combativa!!\nper no sabeu dret oi?\t 10 nov 2005\nNo s'ha demostrat pas que hi hagi hagut tortura, i a més això no justificaria que no és celebres un judici\nper Stop analfabetisme\t 10 nov 2005\nDoncs si que importa, s'ha de cuidar el català, i no se d'on ha sortit aquesta moda idiota d'escriure els coses amb "k"\nper 33\t 10 nov 2005\nEls haurien de tancar a la preso per ignorants. PArla bé el català o mor, gossos espanyols!\nper Un que passava\t 10 nov 2005\nEnhorabona per l'acció, de vegades fot pena entrar aqui a indymedia i veure com critiquen els mateixos imbècils de sempre.\n33, tu si que ets un nazi-ignorant i el teu lloc no és a la presó precisament...\nper precog\t 10 nov 2005\n¿Els comentaris aquests tan interessants acostumen a ser matiners?\n¿Entre tots aquests hi ha algun usuari d'indymedia?\n¿O són tots a sou de la cínica de l'Assumpta Escarp i altres Terminators per l'estil?\nPer cert, no em puc estar de dir-ho, "aquesta moda idiota d'escriure els [sic] coses amb k" ja té uns anyets: al voltant de 100 anys. Llegeixi una mica més senyor funcionari.\nper creonte\t 10 nov 2005\nPodeu veure la pre-release 0.9 de la web a: http://www.04octubre04.tk3.net\nper jonn\t 10 nov 2005\nNo costa res dir-li Cornellà no? Tot i que no sigui el més important tampoc cal deformar els toponims de les nosres viles\nÀnims a la gent encausada!! Ni una agressió sense resposta! Ens veiem el 12 a la mani.\n(Ni cas als que critiquen amb gilipollades, són 4 imbècils que han descobert fa poc indymedia i sols hi entren per rajar de tot. Ni jerkis ni 33, no enganyeu a ningú, foteu el camp).\nper ??\t 10 nov 2005\nsi no enganyen a ningú som és que ells cada cop són més i nosaltres som els mateixos freaks de sempre?\nper vilanova\t 10 nov 2005\nendavant penya de kornellÃ ,molt bona l'acciÃ³,totes el dissabte a manifestar-nos per aturar l'empresonament dels nostres companys de lluita.\nABSOLUCIÃ� 4 D'COTUBRE!\nON HI HA LLUITA HI HA REPRESSÃ?O!\nper i la geltrú\t 10 nov 2005\nON HI HA REPRESSIÓ HI HA CROSTES\nper kapsenlared\t 10 nov 2005\nTota la nostra solidaritat amb els emcausats de Torà .\nUna abraçada pels seus amics, amigues i familiars.\nper algu\t 10 nov 2005\nAquest debat és de vereitat????\nper consell\t 10 nov 2005\nEl que no entenc és que aporta escriure malament el nom d'un poble, dona imatge d'asocials i ho hauriem d'evitar\nMolts dels que heu criticat el mal ús del català heu comès algunes faltes que també podriem corregir...\nÀnim a la gent que es mou. En les lluites socials el que menys importen són les lletres.\nINDYMEDIA FA PUDOR... MILLOR DIT: ELS COMENTARISTES GANDULS D'INDYMEDIA FEU PUDOR... ENTRE EL FEIXISTA DEL 33 I TOTA LA RESTA DE PÚRRIA AVORRIDA... LA MÀQUINA DE QUE NO US DESENGANXEU ÉS MÉS HUMANA QUE VOSALTRES FINS I TOT\nDES QUE LA HAINE VA TREURE EL COMENTARI LLIURE, HA MILLORAT INFINITAMENT LA SEVA QUALITAT COM A MEDI DE CONTRAINFORMACIÓ\nCALDRIA PRENDRE NOTA?\nLLIBERTAT ENCAUSATS 4oct\nsansfrontiers ARROBA crows.org\t 10 nov 2005\nHom només es pregunta:\nHi ha algú major d'edat a aquest site?\nQuina llàstima.... (el site no, els que hi participen d'aquesta manera tan profunda)\nHem saver que entre els efectes del capitalisme, està un que podriem anomenar "evolució retrógrada" pel qual, molts èssers humans, fruit d'un sistema social, econòmic i educatiu descerebrant, evolucionan cap a una nova edat de "pedra", amb nivells mentals i emocionals propis dels antropoids primitius. Per intentar de corregir aquesta tendència, caldria primer transformar globalment el capitalisme: però això es un cercle viciós con es pot comprendre fàcilmente i el que s'ens presenta pel poder com alternativa es la dels nous salvatges "cremacotxes"... alguns però no deixarem de lluitar mai per una nova dignitat: medis com Indymedia demotran per la seva excepcional llibertat, que la evolució positiva i no retrògrada es posible. Es per això que els simis degradats i alienats pel capital, es dedican a venir aquí a insultar i a provocar de forma tan barroera.\nper dubte\t 11 nov 2005\nus van fer fora del cole als 10 anys que sempre heu d'escriure com analfabets funcionals?


Aurora Carbonell subratlla la cohesió del Govern - L'Eco de Sitges\nAurora Carbonell, a la porta del despatx d’Alcaldia\nL’Eco de Sitges publica en la seva edició d’aquesta setmana un article de l’alcaldessa de Sitges, Aurora Carbonell, coincidint amb el primer any en el càrrec. Carbonell passa revista a l’impacte que, primer, el temporal al Glòria i, després, el coronavirus ha tingut en la gestió municipal i també avalua els reptes globals marcats pel el Govern.\nEn el seu article, l’alcaldessa ressalta la cohesió del Govern que presideix, integrat per ERC, els independents d’SGI i Guanyem Sitges, precisament en el moment que s’està abordant la seva ampliació, amb la possible entrada del PSC i El Margalló. Carbonell reivindica la unitat del Govern i el model de compartimentar àrees, que integra regidors de diferents partits en una mateixa àrea: “una minoria en el consistori ha fet que defenséssim la feina de cadascuna de les regidories sempre conjuntament” i afegeix que és “un govern basat en la confiança, la sinceritat i el treball en equip”.\nL’alcaldessa recorda que només tres dels vuit regidors actuals del Govern tenien experiència a l’Ajuntament (ella mateixa, Carme Almirall i Eduard Terrado, tots d’Esquerra): “això provocava un enorme respecte i al mateix temps moltes ganes de treballar, de conèixer i d’aprendre ràpid”.\nPodeu llegir l’article a L’Eco d’aquesta setmana, que trobareu en el vostre punts de venda habitual o en edició digital a iQuiosc.cat.


La Plana Records — Verkami\nEn aquest projecte podreu veure la intervenció de grups de música com Nyandú, Txarango, La Iaia, Sey Sisters, Catarres, XY, Obeses, Oques Grasses, Est Oest, Bonobos, ..., juntament amb testimonis com Núria Graham, Guillem Roma, Carla Serrat, Roger Usart, Dani Rifà, Jordi Domènech, Paula Valls, Guillem Ramisa i un llarg etc.\nPerò en aquest projecte no ens limitem a preguntar a la gent relacionada amb l’àmbit musical de la comarca, sinó que també consultem l'opinió de personalitats d’altres camps del coneixement, arribant així a tot tipus de conclusions inesperades. Amb l’excusa de parlar de la música del territori de la Catalunya interior també fem una radiografia desenfadada de la societat actual i el seu context.\nEl nostre projecte el conformen dos continguts principals que desenvolupem en paral·lel:\nUn documental mosaic experimental, d'uns 30 minuts de durada, que consistirà en un extensíssim recull de declaracions de persones lligades a la cultura osonenca, tot analitzant els perquès del panorama musical de la comarca\nUna sèrie de càpsules de 10-15 minuts cada una, on fem seure dos grups de música osonencs, i els donem un tema a debatre relacionat amb la seva trajectòria\nL'equip de 'La Plana Records' som l' Arnau Costa, en Joan Puig i la Lorda Crusellas, tres documentalistes i professionals del món audiovisual, amb la música com a passió comuna. Del so de les càpsules i el documental en general se n'ha encarregat en Marc Rovira, mentre que la banda sonora original l'ha composat en Guillem Plana. El disseny gràfic i la comunicació van a càrrec de Jordi Farrés.\nEls diners obtinguts en aquesta campanya de micromecenatge aniran principalment destinats a tres blocs:\nPer una banda, a totes les despeses de producció del projecte documental.\nEn segon terme, al muntatge, etalonatge i post-producció de tot el material enregistrat.\nI per últim, a les pròpies despeses de producció i enviament de les diferents recompenses a les aportacions dels mecenes del projecte.\nLa samarreta de 'La Plana Records', serigrafiada a mà sobre samarretes 100% cotó per Partee Design. Arribat el moment podreu escollir talla i gènere.\nLa bossa de roba de 'La Plana Records', de color negre i cotó, amb nansa llarga i estampada amb serigrafia.\nL' adhesiu de 'La Plana Records', amb acabat de vernís UV brillant i 5 cm de diàmetre, ideal per resistir fins i tot en exteriors.\nEl DVD de 'La Plana Records'. Format físic del documental de 30 minuts i peça principal d'aquest projecte, amb la intervenció de personalitats dins el panorama cultural osonenc, amb un tema comú: el perquè del talent musical a la nostra comarca.\nEl pack de 4 cerveses gentilesa de Cingles, cervesera familiar que va néixer l’any 2011 a Calldetenes (Vic-Osona), fruit de l’experimentació amb les receptes, materials i mètodes cervesers.\n*Per qüestions de pes i fragilitat, les cerveses les entregarem en mà o en un punt de recollida. Fora del territori català les despeses d'enviament aniran a càrrec dels mecenes.\nL' entrada a l'estrena oficial del Documental el 7 de maig a la tarda, amb l’actuació d’alguns dels protagonistes del projecte, a l'ETC Teatre de Vic.\nEl diari de viatge de l'equip de gravació de 'La Plana Records', un llibret amb fotos, reflexions i anècdotes que han sorgit al llarg del procés de filmació del documental.\nEl bloc de notes original de 'La Plana Records'. Un recull de polaroids, dedicatòries i firmes dels components dels diferents grups i personalitats del documental.\nI algunes sorpreses més que alguns grups amb qui hem contactat ens han ofert i que estem acabant de tancar. N'anirem informant a través de les xarxes! No ens perdeu la pista!\nEl projecte ja fa un any que està en marxa. Ara estem a la recta final, i precisament per això necessitem l'empenta que ens proporciona el micromecenatge, per poder completar d'una tirada les gravacions que ens falten i centrar-nos en la post-producció i muntatge del material enregistrat.\nPer tant, en cas d'obtenir el finançament ens centrarem a fons en el projecte per tal de poder estrenar el documental entre la primera i la segona setmana de maig de 2017.\nPel que fa a les recompenses, probablement necessitarem unes setmanes més. La previsió és arribar a l'estiu del 2017 amb totes les recompenses enviades.\n#04 / Fa gairebé tres anys...\n... ho vam aconseguir amb la vostra ajuda!\nHem trigat, però hem acabat totes les recompenses! Si ens heu anat seguint per les xarxes (Facebook, Twitter o Instagram) ja heu anat veient que els darrers mesos hem estat força actius. Diversos contratemps tècnics ens han fet endarrerir l'edició del DVD i, paral·lelament, el llibret s'ha anat coent amb calma i parsimònia. Però val a dir que tot ha quedat preciós.\nI ja hem començat el repartiment! En qüestió de setmanes esperem haver-lo completat. Tenim tres mecenes (de 189) que encara no ens han dit on els hem d'entregar el seu paquet. A veure si us doneu per al·ludits a través d'aquesta actualització... (Heu mirat a la carpeta del correu brossa?)\nQuè és La Plana Records?\nÉs un reportatge testimonial editat (per fi) en DVD (gràcies, Víctor!) que entrecreua 65 opinions sobre el bum de la música a Osona.\nSón vuit càpsules penjades a YouTube… read more\n#03 / Projecció a la Guingueta de la Blava\nEstem molt contents d'anunciar-vos que aquest proper dimecres 26 de juliol fem una segona projecció del documental La Plana Records. En aquesta ocasió la projecció serà a la Guingueta de La Blava, un bonic racó a Roda de Ter. Us convidem a venir per gaudir de la vetllada amb tot l'equip de LPR.\nRecordem que els mecenes que tinguin a les seves recompenses un pack de cerveses Cingles, samarreta, adhesiu o totebag, podrà venir-ho a recollir durant la projecció del documental.\n#02 / L'Estrena Oficial de La Plana Records, aquest diumenge!\nLa Plana Records · ESTRENA OFICIAL\nETC TEATRE VIC · 7 DE MAIG · 17.00H\nDocumental + Sorpreses musicals!\nEntrades a Taquilla 6€ · Places limitades\nEls mecenes que hagin fet aportacions al Verkami de La Plana Records i tinguin com a recompensa l'entrada gratuïta a l'esdeveniment, només han de dir el seu nom, cognoms i email a taquilla.\n#01 / Gràcies, gràcies i... un moment.. ah sí! Gràcies!\nJa ho hem repetit vàries vegades a les nostres xarxes, però gràcies de tot cor als 189 mecenes que han contribuït a fer possible La Plana Records. Gràcies també a la plataforma de micromecenatge Verkami per la seva dedicació i esforç!\nAra ja ens posem a preparar les recompenses. De totes maneres, per fer menys agònic el temps d'espera, penjarem 8 vídeo-càpsules -una per setmana-, on alguns grups osonencs reflexionaran al voltant de diversos aspectes relacionats amb la seva música.\nAquest proper dilluns llencem la primera! Estigueu atents : )\nRecords de La Plana!\nAparició crèdits documental\n+ Accés a la preestrena online del projecte\n+ Accés preestrena online\n+ Pack 4 cerveses Els Cingles\n+ Entrada a l'estrena oficial del documental 'La Plana Records' i concert acústic a l'ETC Teatre de Vic\n+ Bossa de roba 'La Plana Records'\n+ DVD amb el documental 'La Plana Records'\n+ Samarreta 'La Plana Records' estampada a mà\n+ Adhesiu 'La Plana Records'\n+ Entrada doble a l'estrena oficial del documental 'La Plana Records' i concert acústic a l'ETC Teatre de Vic.\nRECOMPENSA ELS CATARRES\n+ Lot de material promocional i targetes firmades d'Els Catarres!\n+ DVD amb el documental\n+ Pack 4 cerveses 'Cingles'\nRECOMPENSA GUILLEM ROMA\n+ Assistir a un concert de Guillem Roma al backstage! (per a dues persones)\n+ Assistir a un assaig de Nyandú! (per a dues persones)\nRECOMPENSA OQUES GRASSES\n+ Assistir a un concert de pagament d'Oques Grasess! (per a dues persones)\n+ Diari de Viatge dels creadors del documental\n+ Entrada a l'estrena oficial del documental i concert acústic a l'ETC Teatre de Vic\n+ Lot de 16 CDs dels diferents grups de música que apareixen a les càpsules de 'La Plana Records'\n+ Diari de Viatge\nAparició crèdits documental (com a productor executiu)\n+ Possibilitat d'incloure Logo d'empresa als crèdits finals del documental\n+ Entrada doble a l'estrena oficial del documental i concert acústic a l'ETC Teatre de Vic\n+ Bloc de notes original de 'La Plana Records', amb polaroids, dedictaòries i firmes dels components dels diferents grups i personalitats del documental\nRECOMPENSA SEY SISTERS\n+ 1 exclusiu Mocador Sey Sisters dissenyat per Carlota Oms!\n+ Assistir a un concert d'XY! (per a dues persones)\n+ Assistir a un assaig de 'Verdaguer, ombres i maduixes'! (per a dues persones)\n... ho vam aconseguir amb la vostra ajuda! Hem trigat, però hem acabat… read more\nEstem molt contents d'anunciar-vos que aquest proper… read more\nLa Plana Records · ESTRENA OFICIAL ETC… read more


L'estat dona el cop - Regió7 :: El Diari de la Catalunya Central\nantoni daura i jorba 18.10.2019 | 23:50\nHabitualment hom parla de cop d'estat quan algun grup ben organitzat –històricament i majoritàriament de caire militar, obeint sovint a interessos ocults de determinades elits afavorides per potències internacionals– de fora estant pren el control de les estructures d'estat d'un país, habitualment de forma violenta. Titulo, en canvi, aquest article al revés perquè a Espanya ha quedat clar, amb la rematada final que ha suposat l'esperada i vergonyosa sentència del seu Tribunal Suprem, que aquesta vegada han innovat. Ha estat el propi Estat (així, en majúscules!) qui ha trencat les regles de joc. Incapaços, els que en tenen el poder i el control, de reconduir un moviment pacífic i democràtic d'alliberament nacional, d'una de les minories nacionals que aixopluga –la nostra– han trencat l'statu quo a la seva manera manipulant descaradament la legislació amb una interpretació clarament esbiaixada i corrupta.\nEl seu govern –amb el vistiplau de tots els partits parlamentaris i l'amnèsia planificada i interessada de la seva opinió pública– ha enviat al camp de batalla que han muntat el seu estol de jutges, que queda més fi que no pas fer-ho amb l'exèrcit. I amb una policia que, a peu de carrer, es dedica a controlar l'ordre públic quan, en realitat, fa ben bé el contrari, provocant el desordre amb la seva intervenció. Creuen que així queda més dissimulada, en determinats àmbits i a escala internacional, aquesta acció. És allò de «sin que se note el cuidado» del decret de Nova de Planta del llunyà 1714.\nRecordo, astorat, les declaracions del major des Mossos, Josep Lluís Trapero, al Suprem, en què va afirmar amb naturalitat que si el jutge li ho hagués demanat hauria detingut el President Puigdemont i el seu govern. Jo crec que a aquesta frase no se li va donar, al seu moment, prou transcendència. O sigui, que un personatge al servei del poble que el paga i que ha estat col·locat al jutjat de manera poc transparent obeint a quotes partidistes i afinitats ideològiques, té més poder que un càrrec electe que no està pas fent cap acte criminal, sinó polític d'acord amb el programa presentat a les eleccions i pel qual va ser votat. Serà el major, no ho dubto pas, és un bon professional, però aquí es demostra que sentit d'estat (català, és clar) no en tenia gens ni mica. I així anem?\nEn fi, que si volem canviar el panorama des de baix caldrà establir estratègies diferents. En aquest sentit pren força la insubmissió i la desobediència no violenta per anar avançant. Per això ha tingut tan bona acollida l'assaig de Mark Engler i Paul Engler This is An Uprising, escrit l'any 2016 i publicat en català recentment per Edicions Saldonar amb el títol Manual de desobediència civil. Una magnífica anàlisi de l'estratègia no violenta utilitzada en conflictes al llarg de la història contemporània, que demostra la força imparable que aquest mètode pot i ha de tenir com a mètode a l'hora de desencallar situacions immobilistes i forçar així el canvi polític. Un bon llibre de capçalera!


Les urnes de l'1-O, protagonistes d'una exposició internacional per denunciar la repressió policial\nLa mostra s'inaugurarà a Brussel·les i desembarcarà a Barcelona just un any després del referèndum\n4 min. Barcelona 17/05/2018 18:45\n651x366 Urna de l'artista barceloní Franc Aleu Urna de l'artista barceloní Franc Aleu\nUna urna amb bales de goma a l'interior i un retrat del rei Felip VI a sobre i a l’altra banda un retrat de Roger Español, l’home que va perdre un ull per una pilota de goma l’1-O, amb paperetes a dins. Aquesta és la provocativa urna que ha transformat l’artista olotí Quim Domene i que s’exposarà a Brussel·les el 15 de juny, segons ha pogut saber l'ARA. És una de les urnes del referèndum reconvertides en obres d’art que han elaborat una cinquantena de prestigiosos artistes com Franc Aleu, Nora Ancarola, Núria Batlle, Francesca Caruana, Pascal Comelade, Joan Fontcuberta, Antoni Llena, Claret Serrahima i Francesc Torres. Artistes majoritàriament catalans o francesos, però també d’altres països, com la pintora alemanya Brigitte Kühlewind Brennenstuhl, més coneguda com a BKB, posen la seva creativitat al servei de la democràcia i la llibertat per denunciar la violència policial durant el referèndum amb l’objectiu de reclamar que els fets de l’1-O no es repeteixin mai més.\nL’exposició, organitzada pel Comitè de Solidaritat Catalana de la Catalunya del Nord, vol fer visible el compromís d’aquests artistes "amb una societat que afirma pacíficament, des de fa anys, la seva voluntat de llibertat i que observa astorada la falta de reacció per uns fets de gran gravetat". Uns treballs, com l’urna abonyegada per un bat de beisbol titulada 'En mesón Felipe, quien no paga... cobra', que serveixen per denunciar que "la força policial servís per reprimir, amb violència, la intenció d’un poble pacífic d’expressar la seva opció a través del vot". La mostra, que es podrà veure del 15 del juny al 15 de juliol a la nau central de l'església del Beguinage de la capital belga, podria ser inaugurada per l’expresident Carles Puigdemont si la justícia alemanya rebutja l’extradició abans d’aquella data i, per tant, es pot desplaçar fins a Brussel·les. El conseller de Cultura, Lluís Puig, seria l’encarregat d’inaugurar la mostra si no ho pogués fer Puigdemont.\nCom a cop d’efecte, els promotors de l’esdeveniment havien pensat inicialment d’exhibir la mostra a l’oficina de la Generalitat de Brussel·les, l’única que roman oberta després de l’aplicació del 155, que va comportar el tancament de la resta de seus catalanes. Amb tot, la manca de resposta per part de l’Estat, que és qui gestiona ara aquest espai després de la suspensió de l’autogovern, davant les dues peticions que els van fer arribar va provocar que el mateix conseller apostés per buscar un lloc alternatiu i que alhora tingués més capacitat.\n315x388 Urna de l'artista olotí Quim Domene Urna de l'artista olotí Quim Domene\nUna exposició que serà itinerant i que a partir del 31 d’agost es podrà veure a Perpinyà, a pocs quilòmetres d’on van estar emmagatzemades des del mes d’agost les deu mil urnes de l'1-O, quan van arribar a un magatzem del Riberal del port de Marsella provinents de la Xina. A la capital del Rosselló, la mostra compartirà espais amb el Visa pour l'Image, el festival de fotoperiodisme més important del món i al qual s'hi acosten milers de persones cada any. Coincidint amb el primer aniversari del referèndum, l’exposició desembarcarà a Barcelona. L’entrada serà lliure, però està previst que s’apliqui una taquilla inversa i que l’espectador sigui qui decideixi, un cop hagi vist les obres, pagar el que consideri oportú i just. Aquests ingressos serviran per ajudar en la manutenció dels membres del Govern que són a l'exili. Tots els artistes, que han mostrat el seu suport al dret a decidir, han cedit el seu treball, que se subhastarà, a la caixa de solidaritat per ajudar les famílies dels presos i per a la defensa judicial de les persones encausades de resultes del Procés.\nUns ingressos que els organitzadors preveuen quantiosos per la qualitat i el prestigi dels autors. Urnes com la de l’escultor vigatà Enric Pladevall, on una falç la travessa pel mig, o la de la pintora de Barcelona, Francesca Llopis, d’on brollen uns fils vermells que evoquen la sang vessada per la gent que va defensar els col·legis electorals l’1-O amb el seu cos. Urnes que també són una crida a Europa perquè deixi de considerar la demanda del dret a l’autodeterminació de Catalunya un afer intern en què no hi pot intervenir. “Afer intern” és precisament el títol de la instal·lació de l’artista barceloní Frederic Perers, que enganxa a l’urna la bandera de les Nacions Unides.\n“Les arquitectes juguen amb les mateixes regles però no les perdonen”\nEls grans perills d’alliberar petits animals\nAnatomia del terror blanc


Barcelona, subordinada o capital? | Acció per la República\nDe cavall estant\nInici » De cavall estant » Barcelona, subordinada o capital?\nBarcelona, subordinada o capital?\nDe cavall estant, Què fem\nEls anys setanta es va fer popular entre els nuclis polititzats de Barcelona un llibret que portava per títol Barcelona, on vas? Era una crítica prou assenyada al porciolisme; una crítica, per tant, a la manera d’entendre la ciutat que l’alcalde Porcioles i diversos nuclis socials van desplegar durant més de dues dècades cap als anys seixanta i setanta; consistia a treure el màxim rendiment per part de determinades elits privades amb l’especulació del sol i l’agregació d’habitatge —àtics i sobreàtics— en les finques urbanes, oblidant absolutament tota mena de serveis públics i abandonant a la seva sort la qualitat de l’espai públic.\nTot i coincidir amb la diagnosi que el llibre feia dels problemes d’aquell moment, sempre vaig pensar que el títol no era afortunat. Preguntar a la ciutat on anava com si ella pogués fixar-se un rumb de forma espontània em semblava una bestiesa conceptual. Em semblava que la pregunta correcta era una altra: Barcelona, on et porten? La ciutat, les ciutats van allà on se les porta, no allà on elles volen. I en les actuals circumstàncies més que mai.\nA les grans capitals d’estat normalment les condueix el poder estatal. És el cas de Madrid, París, Londres o Berlín. Són les polítiques estatals les que determinen l’evolució i els camins de la ciutat. Solen fer-ho a través de la centralització del poder, l’extracció de rendes perifèriques, el desplegament de grans infraestructures, i el disseny d’una funció estratègica nacional, perquè al capdavall, hi ha una simbiosi, o confusió, entre l’estat i la seva capital. En el cas de Madrid és ben clara l’opció estatal per fer de la ciutat el gran centre de poder d’una espanyolitat dissenyada per donar profit, rendes i beneficis essencialment a aquells que viuen en la gran capital, imatge, símbol i seu de l’estat.\nEn el cas de Barcelona no hi ha un estat que li faci aquest paper a favor seu. Més aviat al contrari: Barcelona viu en un estat que essencialment busca extreure’n rendes en benefici de la capital “de veritat”. No vol invertir-hi gaire, només prou com per no perdre allò que la capital catalana aporta a la comptabilitat nacional espanyola, que és molt, probablement més que cap altra ciutat europea en termes de cost/benefici.\nEn el cas de Barcelona, doncs, sense un estat al darrere, el paper fonamental el juga la suma de govern local més societat civil. Històricament ha sigut així. Podria haver canviat amb un veritable estat autonòmic descentralitzat i un traspàs just de recursos al govern de la Generalitat, però no ha estat així: i l’estat autonòmic avui és una fal·làcia constitucional d’un estat que ha fet tot el que estava a les seves mans per enfonsar l’autonomia catalana en benefici de l’homogeneïtzació estatal i en favor de capital de l’estat.\nEn síntesi, Barcelona no té un estat que li faci costat. Com ja ha sigut històricament, la nostra capital depèn de si mateixa, i en principal mesura de l’habilitat del seu propi govern per dur-la en bona direcció. L’experiència històrica demostra que Barcelona només funciona quan el seu govern és valent i practica determinades regles del joc, elementals però fonamentals.\nLa primera regla és la cooperació amb la societat civil. Barcelona no avança quan el seu govern dona l’esquena a la societat civil de la ciutat. La societat civil és la gent. Són les persones i les entitats que amb el seu talent i esforç impulsen cada dia la vida de la ciutat. Sense confiança i pacte amb la societat civil, Barcelona no serà més pròspera, ni més justa, ni més benestant, ni més democràtica; al contrari serà menys de tot, com està passant ara. L’actual govern de Barcelona porta cinc anys negant la principal palanca de progrés que Barcelona ha tingut sempre en els àmbits de l’economia, la cultura i els serveis socials: la seva societat civil.\nLa segona regla és tenir un “projecte”, és a dir, saber on es vol “portar la ciutat”. L’alcaldessa Colau porta cinc anys llargs dirigint-la, i a hores d’ara encara hem de descobrir quin bé li ha fet i li fa.\nAvui l’excusa serà el coronavirus, però abans del virus també era impossible saber quin era el seu projecte, més enllà d’enganxar-se al banal tòpic de la co-capitalitat espanyola (tan antic i tronat com la Monarquia al Servicio de la España de todos los españoles). Sabem que li agraden els carrils bici, certament necessaris, i que la flipa l’urbanisme tàctic, però no sabem quina és la política social, econòmica i cultural que tornarà a posar Barcelona al capdavant de les ciutats avançades del món.\nSembla mentida com les esquerres antigues del país la justifiquen i repeteixen tòpics sense cap vergonya, i sense voler aprendre res de la història ja viscuda. Així, doncs, avui per avui, i després de cinc anys, el projecte Colau-Comú-PSC per Barcelona segueix sent desconegut, però en canvi la ciutat continua empantanegada en una amalgama de decisions parcials, sovint oportunistes, convingudes entre els socis de govern per evitar fer-se mal, però que no poden evitar treure’s els colors: succeeix en l’àmbit del turisme, de la dinamització empresarial i comercial, en el cas de la Nissan, la mobilitat, l’urbanisme tàctic, l’Hermitage o el tramvia… Ens trobem davant d’un govern de Barcelona sense projecte de ciutat i de ciutadania, amb dos infraprogrames parcials, precaris i antics, que només tenen en comú la seva inadequació al moment actual de la ciutat i del país. la poca ambició d’un Pacte per Barcelona postcovid19 sense calendari ni inversió n’és l’expressió més eloqüent.\nLa tercera regla del joc és governar des de la modèstia. En un món complicat com el que vivim la política ha de ser modesta, i cada matí els polítics hem de sortir de casa curats de qualsevol forma de supèrbia. Cal pensar que no ho sabem tot, que no tenim fórmules màgiques, que cal aprendre a col·laborar amb tothom, especialment amb la societat civil i l’oposició, i que sabrem tirar la ciutat endavant només amb raonament, diàleg i pacte. Malauradament l’alcaldessa viu en el seu món, tancada a la seva torre ideològica. Molta supèrbia, cap modèstia. Molt de populisme, molt d’activisme, moltes rodes de premsa, i zero reflexió i autocrítica. Tot ho fa bé, els seus de Madrid també ho fan tot bé; evidentment no fa mai cap rendiment de comptes i els errors són sempre dels altres. En el cas de la covid el seu nivell de cinisme polític ha arribat a nivells extrems.\nBé, podríem anar seguint. Barcelona patirà si qui la governa no sap on la porta. I ara qui la governa no sap on va. Molts ens demanem si és per incompetència, per inexperiència, o perquè l’agenda pròpia pesa més que l’agenda de ciutat. Ara per ara sembla que el seu guió per a la ciutat és mantenir-se a la cadira. De moment aquella activista que gaudia rebentant actes disfressada està malbaratant la seva oportunitat. Malauradament no sap on porta la ciutat i la ciutat se’n ressent, i molt.\nDubto molt que ella i els seus rectifiquin: són aquell tipus d’esquerra antiga que creu tenir una determinada superioritat moral sobre la resta. Només tenim un antídot davant de tot plegat: construir un resposta progressista de veritat, confiar en la societat civil, donar forma a un bon projecte de ciutat que arribi a tothom, i posar-la al capdavant —com a veritable capital— del projecte de República que aquest país necessita per allunyar-se de l’abisme.\nFerran Mascarell, regidor de Barcelona\n(Fotografia de Cèlia Atset per al diari Ara.)